
Novu godinu iščekujemo kartajući se! Ima li zapreke u igri koja se zove žandar?


* 
* 
* 
* 
* 
* 
* 

 
Novu godinu iščekujemo kartajući se! Ima li zapreke u igri koja se zove žandar?

Prije svega, slavljenje Nove hidžretske godine nije bila praksa ni ashaba, ni tabiina, ni imama ovog ummeta. Omer b. Hattab uveo je hidžretsko računanje vremena, i prije toga ***[Hidžra](https://pitajucene.com/search/Hid%C5%BEra/answers/ "Pretraži odgovore sa Hidžra")*** nije važila za računanje vremena. Obilježavanje Nove hidžretske godine smatra se novotarijom, budući da to nema utemeljenja u šerijatu. Ako se, pak, radi o gregorijanskoj novoj godini, onda je to još zabranjenije. Čovjeku koji vjeruje u Allaha i u ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan zabranjeno je slavljenje nemuslimanskih praznika. Ebu Hafs Nesefi, hanefijski pravnik, kaže: “Kada bi čovjek obožavao Allaha cijeli život, potom poklonio nevjerniku jaje na dan njihovih praznovanja, želeći uveličati i obilježiti taj dan, počinio bi nevjerstvo i njegova bi djela bila poništena. Isto tako, kada bi, želeći obilježiti taj dan, kupio nešto što nije običavao ranije kupovati, počinio bi nevjerstvo.” (Vidjeti: *Hašijetu Ibn Abidin*, 10/520-521.)  

Imam Sujuti napominje: “Oponašanje nevjernika zabranjeno je, makar ih musliman i ne želio oponašati, na osnovu Poslanikovih, ﷺ, riječi: *’Ko oponaša neki narod, taj mu i pripada.’*” (Vidjeti: *El-Emru bil-ittiba,* str. 147.) Šejhul-islam Ibnul-Kajjim zapisao je: “Čestitanje praznika koji predstavljaju simbol nevjerstva zabranjeno je po konsenzusu učenjaka.” (Vidjeti: *Ahkamu ehliz-zimma,* 1/441.) I kada je riječ o praznicima vjerskog i svjetovnog karaktera, nema razlike u pogledu toga, iako je oponašanje u vjerskom praznovanju kudikamo opasnije. Ibadet koji srdi Allaha veći je grijeh od zabranjenog udovoljavanja prohtjevima. (Uporediti: *Iktidaus-siratil-mustekim,* 1/499.)  

Kada je riječ o kartanju, to je zabranjeno, bilo da se ***[igra](https://pitajucene.com/search/igra/questions/ "Pretraži pitanja o igrama")*** s ulogom ili bez uloga, jer sve igre na sreću zabranjene su. (Uporediti: *Mugnil-muhtadž*, 6/347, i *Ahkamul-musabekat*, str. 116.) Mnogi savremeni učenjaci zabranili su kartanje, između ostalih: Šejh Abdurrahman Sadi, Husejn Mahluf, Muhammed Hamid, ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, Albani, ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***, ***[Salih Fevzan](https://pitajucene.com/search/Fevzan/answers/ "Pretraži odgovore od šejh Salih Fevzan")***, Stalni kolegij za naučna istraživanja i fetve i neki drugi. (Vidjeti: *Fetavel-ledžnetid-daima*, 15/235-237, i *Laibul-verek*, 25-37, od šejha Mešhura Selmana.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


